钦定古今图书集成/理学汇编/学行典/第078卷 > 明敖英慎言集训 > 《戒漏言》
## 钦定古今图书集成/理学汇编/学行典/第078卷 > 明敖英慎言集训 > 《戒漏言》

《诗》曰：“无《易》由言，耳属于垣。”

《韩非子》曰：“事以密成，语以泄败。”

《刘道原》曰：“吾有一蔽，慎密而漏言。”

唐充之曰：“闻人密论，不能容受，而轻泄之者，不足以
为人。”

汉有司劾贾捐之、杨兴漏泄省中语，捐之弃市，兴减
死。

《石显》言“京房张博漏泄省中语，博腰斩，房弃市。”曹操
与刘备言，“备泄之于袁绍，绍知操有图己之意，操自
咋其舌流血，以《失言》戒后世。”

宋真宗得风疾，事多决于皇后，寇准以为忧。一日请
闲，曰：“皇太子人望所属，愿陛下传以神器。”丁谓、钱惟
演乃佞人，不可以辅少主。帝然之。已而准被酒漏言，
丁谓闻之，准竟以是罢相。

诚斋杨氏曰：唐高宗告武后，以上官仪“教我废汝”，此
君不密而失臣也。陈蕃乞《宣臣章》以示宦者，此臣不
密而失身也。

《刘勰》曰：“韩昭侯与棠磎公谋，而终夜独寝，虑梦言泄
于妻妾也。孔光不对温室之树，恐言之泄于左右也。”

公皆纳之，不形于言，不然不静矣。”